armvectores/hy_wikipedia_2023 huggingface dataset:
Տկղարշետի (Ղազբեգի շրջան)

Տկղարշետի (վրաց.՝ ტყარშეტი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1920 մետր բարձրության վրա։ Շրջկենտրոն Ստեփանծմինդայից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 107 մարդ։


== Ծանոթագրություններ ==
Ստարոկիրգիզովո

Ստարոկիրգիզովո (ռուս.՝ Старокиргизово, բաշկիրերեն՝ Иҫке Ҡырғыҙ), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 478 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆյոդորովո (այլ կիրառումներ)

Ֆյոդորովո, կարող է վերաբերել՝

Ֆյոդորովո - գյուղ Ռուսաստանի Սմոլենսկի մարզի Ելնինսկի շրջանի կազմում։
Ֆյոդորովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Միկուրաձիմա (գյուղ)

Միկուրաձիմա  (ճապ.՝ 御蔵島村 Միկուրաձիմա -մուրա) գյուղ Ճապոնիայում։ Գտնվում է Տոկիոյի պրեֆեկտուրայում։ Գյուղի ամբողջ մակերեսը կազմում է 20,58 կմ², բնակչությունը՝ 327 մարդ, իսկ խտությունը 15,89 մարդ/կմ²։


== Աշխարհագրական դիրք ==
Գյուղը գտնվում է Աոգասիմա կղզում՝ Տոկիոյի Կանտո տարածաշրջանում։ Բնակավայրում է գտնվում Աոգասիմա հրաբուխը։


== Բնակչություն ==
Բնակչությունը կազմում է 327 մարդ (ըստ 2014 թվականի օգոստոսի 1-ի մարդահամարի), իսկ խտությունը 15,89 մարդ/կմ²։


== Արտաքին հղումներ ==
Բնակավայրի պաշտոնական կայք(ճապոներեն)
Խոսք պատանի գրասերներին

«Խոսք պատանի գրասերներին», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Թումանյանն այս ճառն արտասանել է 1913 թվականի մարտի 13-ին Վրաստանի մայրաքաղաք Թիֆլիսի հայ պատանի գրասերների երեկույթում։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 59) մարտի 16-ի համարում։ Այնուհետև կրճատումներով՝ 1969 թվականին Երևանում լույս տեսած Ն․ Թումանյանի «Թումանյանը քննադատ» (էջ 243-245) գրքում։
Առանձին հատվածներ՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 239- 241)։


== Ծանոթագրություններ ==
Ռժավեց (գյուղ, Պրոխորովսկի շրջան)

Անվան այլ կիրառումների համար տե՛ս՝ ՌժավեցՌժավեց (ռուս.՝ Ржавец), գյուղ Ռուսաստանի Բելգորոդի մարզի Պրոխորովսկի շրջանի կազմում։
Բնակչությունը վերջին գրանցված տվյալներով կազմում էր 789 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոբուլևի

Նոբուլևի (վրաց.՝ ნობულევი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 121 մարդ։


== Ծանոթագրություններ ==
What About My Dreams?

What About My Dreams (Ինչի մասին են իմ երազանքները), հունգարացի երգչուհի Կատի Վոլֆի երգն է Եվրատեսիլ 2013 երգի մրցույթի համար։ Երգի երաժշտության հեղինականերն են՝ Վիկտոր Ռակոնզաին և Գերգո Ռազը։
Երգը մրցույթի եզրափակիչ փուլում զբաղեցրել է 22-րդ հորիզոնականը 53 միավորով։
(8401) Ասիրելի

(8401) Ասիրելի (անգլ.՝ Assirelli), աստերոիդ աստերոիդների հիմնական գոտում։ Հայտնաբերվել է 1994 թվականի փետրվարի 16-ին Ֆարրա դ'Իսոնզո աստղադիտարանի կողմից Ֆարրա դ'Իսոնզոյում։
Միջին հեռավորությունը Արեգակից կազմում է 2,663663 ա. մ., առավելագույնը մոտենում է 2,4818 ա. մ. հեռավորության վրա և հեռանում 2,8455 ա. մ.։ Արեգակի շուրջ մեկ ամբողջական պտույտ է կատարում 1587,88 երկրային օրվա ընթացքում, իր ուղեծրով շարժվելով միջինում 0,226718 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8401) Ասիրելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
.ly

.ly, Լիբիայի վերին մակարդակի ազգային դոմենն է։


== Արտաքին հղումներ ==
IANA .ly whois տեղեկություն
Chromatica

Chromatica, ամերիկացի երգչուհի Լեդի Գագայի վեցերորդ ստուդիական ալբոմը, որը թողարկվել է 2020 թվականի մայիսի 29-ին։ Սկզբում այն նախատեսվում էր թողարկել 2020 թվականի ապրիլի 10-ին, սակայն ալբոմի թողարկումը հետաձգվեց COVID-19 համավարակի պատճառով։
2020 թվականի փետրվարի 25-ին Լեդի Գագան հայտարարել է «Stupid Love» երգի թողարկման մասին, որը թողարկվել է 2020 թվականի փետրվարի 28-ին որպես ալբոմի լիդ սինգլ։ Այս հայտարարությունը երկրպագուներին և լրատվական գործակալություններին ստիպել է ենթադրել, որ «Chromatica»-ն ալբոմի պաշտոնական անվանումն է լինելու, որը հայտնվել է «Stupid Love» երգի գովազդային շապիկի վրա։ «Chromatica» բառը երկու անգամ գրված է գովազդային վահանակի վրա։


== Երգացանկ ==
Ալբոմը ներառում է 16 երգ, իսկ Թարգեթի բացառիկ թողարկումում առկա են ևս երեք բոնուսային երգեր։


== Չարթեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Chromatica-ն genius.com կայքում
Chromatica-ն Apple Music-ում
Կագալնիչեկ (Կագալնիցկի գյուղական համայնք)

Անվան այլ կիրառումների համար տե՛ս՝ Կագալնիչեկ (այլ կիրառումներ)Կագալնիչեկ (ռուս.՝ Кагальничек), գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում։ Մտնում է Կագալնիցկի գյուղական համայնքի կազմի մեջ։
Կալտաբելոտա

Կալտաբելոտա (իտալերեն՝ Caltabellotta), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 4485 մարդ, բնակչության խտությունը կազմում է 36 մարդ/կմ²։ Զբաղեցնում է 123 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 0925։
Քաղաքի հովանավորն է սուրբ Պելիգրինոն Տիկոլայից։ Քաղաքի տոնը նշվում է օգոստոսի 18-ին։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Օստիանո

Օստիանո (իտալերեն՝ Ostiano), կոմունա Իտալիայում։ Գտնվում է Լոմբարդիա մարզի Կրեմոնա գավառում։
Բնակչությունը կազմում է 3016 մարդ (2008 թվական), բնակչության խտությունը 159 մարդ/կմ² է։ Զբաղեցնում է 19 կմ² մակերես։ Փոստային ինդեքս՝ 26032, հեռախոսային կոդ՝ 0372։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0372 856911
Էլեկտրոնային փոստ՝ info@comuneostiano.it
Պաշտոնական կայք՝ http://www.comune.ostiano.cr.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կյուլար

Կյուլար, գյուղ Մեծ Հայքի Աղձնիք նահանգի Նփրկերտ գավառում։ Ավերվել է XI դարում։ Գյուղատեղիի շրջակայքում կան խոյ պատկերող հսկա կոպտատաշ ժայռաքանդակներ։ Դրանք վկայում են, որ Հայաստանի տարածքում հնում եղել է ոչխարի պաշտամունք։ Գյուղատեղիի ավերակներում պահպանվել են նաև հին ամրոցի պարիսպները և մի քանի խաչքարեր։ Կյուլարի հետ կապված է մի հին ավանդություն, ըստ որի Սասունցի Դավիթը ամեն գիշեր նստած իր հրեղեն ձին այցելում է Կյուլար և իր Թուր Կայծակին սրում գյուղի մերձակա ժայռի վրա։
Նուրթեփե

Նուրթեփե, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 40 կմ հյուսիս՝ փոքրիկ գետակի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լիլիթ (այլ կիրառումներ)

Լիլիթ, կարող է վերաբերել՝

Լիլիթ - միջագետքյան առասպելներում եղել է փոթորիկների չար ոգին, որը կապ ուներ քամու հետ և բերում էր հիվանդություն և մահ
Լիլիթ - իգական անուն, առաջացել է եբրայական առասպելից, ըստ որի առաջին կինը կոչվել է Լիլիթ՝ «բոցից վեր բարձրացող»։
Աստերոիդների ցանկ (246401-246500)

Աստերոիդների ցանկ (246301-246400)  • Աստերոիդների ցանկ  • Աստերոիդների ցանկ (246501-246600)
 Աստերոիդների ցանկ (246301-246400)  • Աստերոիդների ցանկ  • Աստերոիդների ցանկ (246501-246600)
Պոլինա Պորիզկովա

Պոլինա Պորիզկովա-Օկեյսեկ (չեխ․՝ Pavlína Pořízková, ˈpavliːna ˈpor̝iːskovaː, անգլ.՝ Paulina Porizkova-Ocasek, ապրիլի 9, 1965(1965-04-09), Պրոստեյով, Չեխոսլովակիա), ամերիկացի սուպերմոդել, դերասանուհի և չեխական ծագմամբ գրող։ Նա առավել հայտնի է 1998 թվականի «Արյունոտ հինգշաբթի» քրեական մարտաֆիլմում Դալլասի դերակատարմամբ։


== Կենսագրություն ==
Ծնվել է 1965 թվականի ապրիլի 9-ին, Չեխոսլովակիայի Պրոստեև քաղաքում։ 1968 թվականին «Պրահայի գարնան» դեպքերից և խորհրդային զորքերի հետագա մուտքից հետո, նրա ծնողները Չեխոսլովակիայից մեկնել են Շվեդիա՝ թողնելով իրենց փոքրիկ դստերը տատիկի խնամքի տակ։ Պոլինային հաջողվել է հեռանալ Չեխոսլովակիայից միայն յոթ տարի անց՝ Շվեդիայի վարչապետ և հասարակական գործիչ Ուլոֆ Պալմեի աջակցությամբ։
Նա իր մոդելային կարիերան սկսել է 1980-ական թվականներին Փարիզում։ 1984 թվականին` 18 տարեկանում, նա դարձել է Արևելյան Եվրոպայի առաջին մոդելը, որը հայտնվել է «Sports Illustrated Swimsuit Issue» ամսագրի շապիկին։ 1987 թվականի օգոստոսին նկարահանվել է տղամարդկանց համար նախատեսված «Փլեյբոյ» ամսագիր համար։
1993 թվականին իր առաջին որդու ծնվելուց հետո նա ստիպված է եղել լքել մոդելային բիզնեսը և դառնալ կինոդերասանուհի։ Նրա կինոկարիերան սկսվել է 1987 թվականին, իսկ 1989 թվականին նրան առաջադրել են «Ոսկե ազնվամորի» հակամրցանակի` «Նրա այլուրեքությունը» ֆիլմում վատագույն դերասանուհի լինելու համար։ Պորիզկովան նկարահանվել է այնպիսի հայտնի ռեժիսորների մոտ, ինչպիսիք են Էմիր Կուստուրիցան (1993 թվականին նկարահանված «Արիզոնյան երազանք» ֆիլմում) և նույնպես հայտնի դերասաններ Ջոնի Դեփի, Միքի Ռուրկի և Ռուտգեր Հաուերի հետ։
Բացի այդ, նա հայտնի է նաև որպես գրող. նրա առաջին գիրքը կոչվում է A Model Summer, մյուս մանկական գիրքը` The Adventures of Ralphie the Roach, որը համահեղինակել է Ջոան Ռասելի հետ։
3 եթերաշրջան եղել է «Թոփ մոդել ամերիկյան ձևով» հեռուստաշոուի դատավորներից մեկը։
1989 թվականի օգոստոսի 23-ին ամուսնացել է երաժիշտ և դերասան, The Cars խմբի առաջնորդ Ռիկ Օկասեկի հետ։ Ունի երկու որդի՝ Ջոնաթան Ռեյվեն Օկասեկը (ծնվ. 04.11.1993) և Օլիվեր Օրիոն Օկասեկը (ծնվ. 23.05.1998): 2018 թվականի մայիսի 3-ին հայտնի է դարձել, որ ամուսինները մեկ տարի է՝ միասին չեն ապրում։ 2019 թվականի սեպտեմբերի 15-ին Պորիզկովան Օկասեկին գտել է մահացած` Նյու Յորքի նրա բնակարանում։


== Ֆիլմագրություն ==


== Ծանոթագրություններ ==
Երկհայելային պարաբոլային անտենաներ

Երկհայելային պարաբոլային անտենաները բաղկացած են երկու հայելուց և ճառագայթիչից։ Գլխավոր հայելին պտտման պարաբոլոիդ է։
Դասական օպտիկայի կանոններին հարմարվելով՝ կիրառում են Կասեգրենի և Գրեգորիի համակարգեր, ուր երկհայելային անտենայի բացվածքում դաշտի հարթ ճակատը ձևավորվում է հայելային մակերևույթներից երկակի անդրադարձման արդյունքում։ Համարում ենք, որ կիզակետում շրջուղղված (իզոտրոպ) ճառագայթիչ է։ Այդ իզոտրոպ լինելու պայմանն անհրաժեշտ է որոշակի անկյան սահմաններում, կարևոր է, որ ճառագայթիչն ունենա սֆերիկ փուլային ճակատ։ Երկհայելային անտենան մեկ հայելայինից ավելի լավ պարամետրեր կունենա, եթե երկրորդ հայելին լինի երկրորդ կարգի կոր, այսինքն՝ էլիպս կամ հիպերբոլ։ Նախակիզակետային հիպերբոլիկ երկրորդական հայելիով համակարգերի դասը կոչվում է Կասեգրենի համակարգ։ Խոսելով կիզակետ հասկացության մասին՝ նկատի ունենք կետը, որ կոչվում է առաջին հայելու կիզակետ, պետք է տարբերել նախակիզակետային անտենաները հետկիզակետայիններից։ Այսինքն՝ կիզակետի համեմատ որտեղ գտնվում է փոքր հայելին, հետևաբար այդ տիրույթը կլինի նախակիզակետային կամ հետկիզակետային։ Որպես կանոն, նախակիզակետային փոքր հայելիները ուռուցիկ են, իսկ հետկիզակետայինները՝ գոգավոր։ Դիտարկենք երկհայելային անտենայի մեկ այլ համակարգ, որը դասական օպտիկայում ճանաչված է որպես Գրեգորիի համակարգ։
Երկհայելային անտենաները ունեն հետևյալ առավելությունը ՝
1) Ավելացած է ՄՕԳ -ը, քանի որ գոյացել է բացվածքում ամպլիտուդային բաշխվածությունը հարթեցնելու ևս մեկ հնարավորություն կամ ևս մեկ ազատության աստիճան։
2) Կոնստրուկտիվ տեսակետից ավելի հարմար է ամուր հենարաններ պատրաստել՝ անշարժ երկրորդական հայելու համար։
Թերությունները՝
1) Առկա է երկրորդ հայելու պատրաստման անհրաժեշտություն։
2) Ճառագայթիչի համար ճառագայթման անկյունը ավելի փոքր է։ Կպահանջվեն ճառագայթիչներ, որոնց դիագրամն ավելի նեղ է, փոքր հայելու մակերեսը արդյունքում կարող է անհավասարաչափ ճառագայթվել կամ կարող է հոսանքների հետհոսք գոյանալ փոքր հայելու հետնամասում, ինչը արդյունքում երկու դեպքում էլ հանգեցնում է կողային թերթիկների մակարդակի աճի և սեփական աղմուկների ավելացման։


== Արտաքին հղումներ ==
ԱՆՏԵՆԱՆԵՐ հեղինակներ՝ Ա. Ս. Սարգսյան, Պ. Մ. Հերունի, Ս. Մ. Մարտիրոսյանhttp://www.dissercat.com/content/radiogolograficheskaya-izmeritelnaya-sistema-dlya-yustirovki-radioteleskopov-seti-kvazar
Կուրեշան

Կուրեշան, գյուղ Արևմտյան Հայաստանում, Խարբերդի վիլայեթի Մեծկերտի գավառակում։ Գտնվում էր Մեծկերտ գյուղաքաղաքից 36-37 կմ հյուսիս-արևելք, սարավանդի վրա։
Գյուղից մի քանի կմ հյուսիս կան անտառներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գրանով (գյուղ, Գայսինի շրջան)

Անվան այլ կիրառումների համար տե՛ս՝ ԳրանովԳրանով (ուկրաիներեն՝ Гранів), գյուղ Ուկրաինայի Վիննիցայի մարզի Գայսինի շրջանում։
2001 թվականի տվյալներով Գրանով գյուղում բնակվում էր 2 710 մարդ։ Բնակավայրը զբաղեցնում է 9207 կմ² տարածք։ Բնակչության խտությունը կազմում էր 294,34 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարպաս

Կարպաս կամ Կարպասիա (հուն․ Καρπασία, թուրք․ Karpaz),թերակղզի Կիպրոս կղզու վրա։
Կարպասն իրենից նեկայացնում է երկար ու նեղ ցամաք, որը տարածվում է Միջերկրական ծովի  մեջ հյուսիսարևելյան ուղղությամբ և ավարտվում է Անդրեասի հրվանդանով։ Կիրենիայի լեռնագագաթը գտնվում է թերակղզուց դեպի արևելք։ Կարպասի ամենաբարձր կետի բարձրությունը 364 մետր է։ Թերակղզու հյուսիսային և հարավային ափերին պահպանվել են ավազոտ երկար լողափներ, մինչ այժմ զբոսաշրջային ոչ մի ենթակառուցվածք այստեղ չի տեղակայվել (ավելի քան հայտնի լողափ «Ոսկե ավազներ»-ը հարավային ափին), սակայն 2000-ականներից ի վեր սկսվեց տնակային համայնքների շինարարությունը որոշ լողափների մոտ (օրինակ, Բաֆրա քաղաքի մոտակայքում)։
Հիմնական բնակչությունը կազմում են թուրքեր և կիպրացիներ, թերակղզում նաև ապրում են քրդեր և հույն կիպրացիներ (վերջիններս հիմնականում բնակվում են  Ռիզոկարպասոյում՝ թերակղզու ամենախոշոր բնակավայրում)։
Թերակղզին հայտնի է վայրի տեսակի ավանակների պոպուլիացիաներով, որոնք գտնվում է վտանգի տակ։ Այս կենդանիներին պաշտպանելու համար պարբերաբար արշավներ են իրականացվում ինչպես հունական, այնպես էլ թուրքական երկրների կողմից։
Կարպասիայի գլխավոր տեսարժան վայրը Անդրեյ առաքյալի վանքն է։ Այն Կիպրոսի ուղղափառ եկեղեցու գլխավոր սրբավայրերից  է։ Սակայն այն պատճառով, որ 1974 թվականից տարածքը գտնվում է Հյուսիսային Կիպրոսի Թուրքական Հանրապետության վերահսկողության տակ, Կարպասիայի եպիսկոպոսն ապրում է կղզու հունական մասում, իսկ ուխտավորները դժվարանում են այցելել այնտեղ։ Կարպասիաում նաև պահպանվել են բյուզանդական ոճով միջնադարյան եկեղեցիներ։ Այն մասնավորապես Պանայիա Քանաքարիա անվանումով նախկին վանական եկեղեցի էր XII դարում Բոլտաշլի գյուղում, Պանագիա Կիրան եկեղեցի էր VI-XII դարերում, ներկայումս այն լքված է, VI-XI դարերում Սուրբ Ֆիլոն եկեղեցուց մնացել են միայն ավերակներ, երեք եկեղեցիների ավերակներ էլ մնացել են Աֆենդրիկայում։


== Ծանոթագրություններ ==
Վասիլի Զեմլյակ

Վասիլի Զեմլյակ (ուկրաիներեն՝ Васи́ль Си́дорович Земля́к , ապրիլի 23, 1923(1923-04-23), Կոնյուշևկա, Պոդոլսկի նահանգ, Ուկրաինական ԽՍՀ - մարտի 17, 1977(1977-03-17), Կիև, Ուկրաինական ԽՍՀ, ԽՍՀՄ), ուկրաինացի խորհրդային գրող, արձակագիր, կինոսցենարիստ։ Ուկրաինայի Տարաս Շևչենկոյի անվան ազգային մրցանակի դափնեկիր։


== Կենսագրություն ==
Վասիլի Զեմլյակը ծնվել է Վիննիցայի մարզի Կոնյուշիվկա գյուղում, գյուղացու ընտանիքում։ Հայրական կողմից ընտանիքը սերում է Չեխիայից, որտեղից էլ ապագա գրողի ապուպապերը 1874 թվականին տեղափոխվել են Ուկրաինա։ Ավարտել է չեխական յոթնամյա դպրոցը։ Առաջին բանաստեղծությունները, պատմվածքներն ու հեքիաթները գրել է դպրոցական տարիներին։ Միջնակարգ դպրոցն ավարտելով՝ սովորել է Խարկովի ավիացիայի ուսումնարանում։ Հայրենական պատերազմի տարիներին ծառայել է Վիննիցայի ընդհատակյա կազմակերպությունում։ 1942-1944 թվականներին եղել է Ալեքսանդր Սուվորովի անվան հեծյալ ջոկատի հրամանատար։ Ուկրաինայի ազատագրումից հետո աշխատել է շրջանային գործկոմում և թերթում։ Միաժամանակ սովորել է Ժիտոմիրի գյուղատնտեսական ինստիտուտում, այնուհետև՝ Կիևի գյուղատնտեսական ակադեմիայում։ 1958 թվականից աշխատել է մամուլում։ 1963-1966 թվականներին եղել է Կիևի Ալեքսանդր Դովժենկոյի անվան կինոստուդիայի գլխավոր խմբագիրը, ավելի ուշ ղեկավարել է կինոստուդիայի սցենարական արվեստանոցը։
Մահացել է Կիևում։ Թաղված է Բայկովե գերեզմանատանը։


== Ստեղծագործություններ ==
Զեմլյակի առաջին ստեղծագործությունները տպագրվել են 1945 թվականից։ Առանձին գրքերով հանդես է եկել 1950-ական թվականներից։

«Հարազատ վայրեր», 1956
«Քարքարոտ ծանծաղուտ», 1957
«Ցասկոտ Ստրատիոնը», 1960
«Փոխգնդապետ Շիմանսկի», 1966
«Կարապների երամը», 1971Զեմլյակի սցենարներով նկարահանվել են գեղարվեստական ֆիլմեր՝

«Իմ հովտի մարդիկ»
«Կարմիր տան նովելներ», 1964
«Ստրատիոնի դուստրը», 1965
«Կիևի տարածքում», 1967
«Հանդգնություն», 1971


== Մրցանակներ ==
«Պատվո նշան» շքանշան
Տարաս Շևչենկոյի անվան ՈւԽՍՀ պետական մրցանակ


== Հիշատակ ==
Կիևում՝ այն տան պատին, որտեղ աշխատել է Զեմլյակը, փակցված է նրան նվիրված հուշատախտակ։
Բայկովե գերեզմանատանը, որտեղ թաղված է Զեմլյակը, տեղադրված է նրա կիսանդրին։


== Գրականություն ==
Сценаристы советского художественного кино. - Москва, 1970. - С. 144.
Шевченківські лауреати. 1962-2001: Енциклопедичний довідник / Автор-упорядник Микола Лабінський. - К.: Криниця, 2001. - С. 187-189.


== Ծանոթագրություններ ==


== Արտաքին հղումներ ==
Վասիլի Զեմլյակ
Մունեբ Ջոզեֆս

Մունեբ Ջոզեֆս (մայիսի 19, 1980(1980-05-19), Քեյփթաուն, ՀԱՀ), հարավաֆրիկյան ֆուտբոլի թիմի դարպասապահ է, ով խաղում է Օռլանդո Պայրեթս ակումբում և Հարավային Աֆրիկայի ֆուտբոլի ազգային հավաքականում։


== Միջազգային կարիերա ==
Նա ընտրվեց Հարավային Աֆրիկայի կազմում 2010 Ֆուտբոլի աշխարհի առաջնության համար։ Մունեբը չէր սպասում տեսնել շատ խաղային ժամանակ որպես Իտումլենգ Կունեյի փոխարինող, սակայն 2010 թ հունիսի 16-ին Ուրուգվայի դեմ, փոխարինման դուրս եկավ 79-րդ րոպեին, քանի որ Կունեն կարմիր քարտ ստացավ և խաղադաշտից դուրս եկավ։ Մունեբը նաև իր հավաքականի երրորդ խաղն խաղաց Ֆրանսիայի դեմ։
Մուրսալ

Անվան այլ կիրառումների համար տե՛ս՝ Մուրսալ (այլ կիրառումներ)Մուրսալ, գյուղ Արևմտյան Հայաստանում, Սեբաստիայի վիլայեթի Ղանղալի գավառակում։


== Պատմամշակութային կառույցներ ==
Մուրսալն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պաստաֆարիանիզմ

Պաստաֆարիանիզմ (անգլ.՝ Pastafarianism) կամ Թռչող Մակարոնե Հրեշի եկեղեցի (անգլ.՝ Church of the Flying Spaghetti Monster), ամերիկացի ֆիզիկոս Բոբբի Հենդերսոնի կողմից 2005 թվականին հիմնված ծաղրերգական կրոն, որն իր կողմից հիմնվել է որպես էվոլյուցիոն ուսմունքի այլընտրանք «Բանական մտադրության» կոնցեպտը դպրոցական ծրագրի մեջ ընդգրկելու Կանզաս նահանգի կրթության վարչության որոշման դեմ բողոքի ակցիա։ Սեփական կայքում հրապարակված բաց նամակում Հենդերսոնը ազդարարել է գերբնական արարչի՝ մակարոնի կամ տեֆտելի նման՝ Թռչող Մակարոնե Հրեշի (ԹՄՀ) հավատքը և կապում է այն դպրոցներում այլ կրոնների հետ միասին պաստաֆարիանիզմի ուսուցմանը, այդպիսով օգտագործում է աբսուրդի հասցնման փաստարկը։
Պաստաֆարիանիզմի անվանումն կազմված է բառախաղի հիման վրա և ասոցիացվում է ռաստաֆարիանիզմի և «մակարոնե արտադրանք» նշանակող իտալերեն «պաստա» (իտալերեն՝ pasta) բառի հիման վրա։ Պաստաֆարիանիզմի հետևորդները իրենց անվանում են «պաստաֆարիանականներ»։
Թռչող Մակարոնե Հրեշը որպես պաստաֆարիանական աստվածություն առաջին անգամ նկարագրել է Բոբի Հենդերսոնը 2005 թվականին իր բաց նամակում ի բողոք որպես էվոլյուցիոն ուսմունքի այլընտրանք «Բանական մտադրության» կոնցեպտը դպրոցական ծրագրի մեջ ընդգրկելու Կանզաս նահանգի կրթության վարչության որոշման դեմ բողոքի ակցիա։ Այդ նամակում Հենդերսոնը ծաղրում է կրեացիոնիզմը, ազդարարելով Թռչող Մակարոնե Հրեշի կրոնը։ Այդ թվում նաև նամակում ասվում է, որ ամեն անգամ, երբ գիտնական ռադիոածխածնային վերլուծություն է կատարում, նրա աստվածությունը համեմատում է չափման արդյունքը իր մակարոնե աջի հետ։ Հենդերսոնը պնդում է, որ իր համոզմունքները ոչ պակաս տրամաբանական են, քան «Բանական մտադրության» տեսություն, և կոչ է անում ուսումնասիրել այն հավասար էվոլյուցիայի տեսության և «Բանական մտադրության» տեսության հետ։ Հենդերսոնի կողմից իր կայքում այդ նամակի հրապարակումից հետո Թռչող Մակարոնե Հրեշը դարձել է սովորական դպրոցներում «Բանական մտադրության» տեսության դասավանդման դիմակայման խորհրդանիշ։


== Ծանոթագրություններ ==


== Արտաքին հղումներ ==
venganza.org Թռչող Մակարոնե Հրեշի եկեղեցիները. պաշտոնական կայք  (անգլ.)
The Flying Spaghetti Monster.com
«The P.A.S.T.A Foundation» Archived 2016-03-04 at the Wayback Machine.
Խոմովկա (գյուղ, Ռոդոմիշլինսկի շրջան)

Խոմովկա (ուկրաիներեն՝ Хомівка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Խոմովկա գյուղում բնակվում էր 66 մարդ։ Բնակավայրը զբաղեցնում է 0,323 կմ² տարածք։ Բնակչության խտությունը կազմում էր 204,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թաբորի (Ցագերի շրջան)

Թաբորի (վրաց.՝ თაბორი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 840 մետր բարձրության վրա։ Շրջկենտրոն Ցագերից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 81 մարդ։


== Ծանոթագրություններ ==
Տորատաու

Տորատաու (բաշկիրերեն՝ Торатау, ռուս.՝  Торатау, Тратау, Тра-тау, Тура-тау,  բաշկիրերենից թարգմանած՝ նշանակում է Բերդասար), միայնակ սար՝ շիհան Ուրալյան լեռնաշղթայից հարավ՝ Ռուսաստանի Դաշնության Բաշկորտոստանի Ինքնավար Հանրապետության Իշիմբայի շրջանում։


== Հակիրճ տեղեկատվություն ==
Տորատաուն ունի խութային ծագում. կազմավորվել է ավելի քան 230 միլիոն տարի առաջ, ստորին պերմյան  (ուշ պալեոզոյան) ժամանակներում, արևադարձային ծովում։ Հնագույն ծագման, ինչպես նաև գեղեցիկ տեսքի շնորհիվ ներառվել է Համաշխարհային երկրաբանական ժառանգության և Ռուսաստանի եզակի երկրաբանական օբյեկների ցանկերում։ Բացի այդ, սարի լանջերին աճում են ռելիկտային բուսատեսակներ, կատարին էլ հայտնաբերվել են հին բնակավայրի ավերակներ, և այդ ամենը նկատի առնելով՝ Տրատաուին շնորհվել է հնագիտության  և բնության համալիր հուշարձանի կարգավիճակ։ Սարն ընդգրկվել է «Ռուսաստանի յոթ հրաշալիքներ» նախագծի կարճ ցանկում։
Չնայած այս ամենին՝ սարի ապագան կարող է վտանգվել. իշխանություններն ու սոդայի արտադրության բաշկիրական ընկերությունը շահագրգռված են շահագործելու սարի հանքավայրը։
Մեր օրերում Տորատաուն ոչ միայն զբոսաշրջիկների, այլև պարապլաներիստների սիրած այցելավայր է։ 1999 թվականի հուլիսի 3-ին Վիկտոր Ֆյոդորովը, մեկնարկելով այս սարից, Ռուսաստանի ռեկորդ է սահմանել՝ մեկ անգամից ճախրելով 143 կիլոմետր։
Տորատաուն արտացոլված է բազմաթիվ գեղանկարչական, գրական, երաժշտական, բանահյուսային ստեղծագործություններում։ Իշիմբայ քաղաքի և նույնանուն շրջանի խորհրդանիշն է՝ պատկերված դրանց դրոշներին ու զինանշաններին։ Սարի վրա գտնվող հնավայրից հայտնաբերված առարկաները, իրերը ցուցադրվում են Ստեռլիտամակի պատմա-երկրագիտական թանգարանում։


== Ստուգաբանություն ==
Լայնորեն տարածված վարկածի համաձայն՝ Տորատաու անվանումն առաջացել է բաշկիրերեն «тора» — «բերդ, ավան», և «тау» — «սար» արմատներից։ Սարի գագաթին դեռ երկաթի դարի ժամանակներում սրբավայր է հիմնվել՝ շրջապատված պարսպանման հողաթմբերով։ Ռուսաստանի գիտությունների ակադեմիայի թղթակից անդամ Ռ. Գ. Կուզեևի կարծիքով՝ սարի անվանումը բուլղարների հին լեզվով ստուգաբանվում է որպես Աստվածասար (Դիցասար) կամ Սրբատեղի սար։ Ըստ մեկ ուրիշ՝ այլընտրանքային վարկածի՝ Տորատաու նշանակում է «Բարձրագույն օրենքի սար»:


== Ֆիզիկական բնութագիրը ==
Տորատաուի երկարությունը մոտավորապես մեկ կիլոմետր է, լայնությունը՝ 850 մետր, բարձրությունը Բելայա գետի նկատմամբ՝ 220 մ, գետնից՝ 200 մ, ծովի մակերևույթից՝ 338 մ։ Կոնաձև է։ Լանջերն ունեն 20-30 աստիճան թեքություն, զուրկ են կարծրապար ժայռերից։ Հյուսիսային լանջին՝ հիմքի մոտ աղբյուրներ են բխում, որոնցից մեկը ծծմբային միացություններով հագեցած ջուր է պարունակում։


== Պատկերասրահ ==

		
		


== Ծանոթագրություններ ==


== Արտաքին հղումներ ==
«Торатау юрматылар өсөн бик ҡәҙерле»: фекер. «Башинформ» мәғлүмәт агентлығы, 7 декабрь 2018 йыл(Ստուգված է 7 Դեկտեմբերի 2018)
Фотографии шихана Тратау с разных сторон
А. П. Рождественский, И. М. Япаров. Шиханы Archived 2013-11-28 at the Wayback Machine.
Фото(չաշխատող հղում)
Фото М. Сёминой(չաշխատող հղում)
[2] Archived 2011-09-05 at the Wayback Machine.
Сферические панорамы с видом на Тратау Archived 2017-07-05 at the Wayback Machine.
Ҡәғбә кеүек уның һәр ташы Archived 2016-11-10 at the Wayback Machine.
Իվան Լացկովիչ Կրոատա

Իվան Լացկովիչ Կրոատա (հունվարի 1, 1932(1932-01-01)[…], Batinske, Koprivnica-Križevci County, Հարավսլավիայի Թագավորություն - օգոստոսի 29, 2004(2004-08-29), Զագրեբ, Խորվաթիա), խորվաթ նկարիչ։ Աշխատել է նաիվ ժանրում։


== Կենսագրություն ==
Լացկովիչը ծնվել է Կալինովացի մոտ գտնվող Բատինսկե գյուղի գյուղացիների ընտանիքում։ Նախնական կրթություն ստանալուց հետո աշխատել է դաշտերում և անտառներում որպես բանվոր։ Ինքնուսույց նկարիչը գյուղական կյանքը պատկերող ջրաներկերով իր առաջին աշխատանքներն արել է 1944 թվականին։ 
Լացկովիչը 1954 թվականին տեղափոխվել է Կլոշտար Պոդրավսկի։ Այնտեղ անցկացրել է երեք տարի։ Այնուհետև տեղափոխվել է Զագրեբ, որտեղ աշխատել է որպես փոստատար և փոստային բաժանմունքի աշխատող։ 1962 թվականին հանդիպել է Կրստո Հեգեդուշիչին և երբեմն աշխատել նաև արհեստանոցում։ Նրա առաջին անհատական ​​ցուցահանդեսը 1964 թվականին հաստատել է նրա հեղինակությունը որպես վարպետ գծագրողի։ 1968 թվականին թողել է փոստի աշխատանքը և դարձել պրոֆեսիոնալ նկարիչ։
Նա բանաստեղծական տեսարաններ է նկարել իր հայրենի Պոդրավինայի շրջանից։ Նրա վաղ շրջանի ստեղծագործություններում գերակշռել են ձմեռային տեսարանները։ Նկարների մթնոլորտը լիրիկական է և սյուրռեալիստական։
Լացկովիչն ամենից հաճախ նկարել է բնանկարներ, կոմպոզիցիաներ, ծաղիկներ և նատյուրմորտներ։ Նկարազարդել է արձակ և պոեզիայի բազմաթիվ գրքեր։
Լացկովիչն ունեցել է բազմաթիվ ցուցահանդեսներ հայրենիքում և արտերկրում (Քյոլն, Ցյուրիխ, Փարիզ, Բրեմեն, Լավալ, Մյունստեր, Թուրին, Հռոմ, Կարակաս, Միլան, Հաագա, Սան Պաուլո, Շանհայ, Պեկին, Տոկիո, Մադրիդ, Սանկտ Պետերբուրգ)։ Նրա աշխատանքները ցուցադրվել են աշխարհի տարբեր թանգարաններում՝ Խորվաթիայի արվեստի թանգարան, թանգարան Վիեննայում, Ժամանակակից արվեստի թանգարան Սան Պաուլոյում, Մետրոպոլիտեն արվեստի թանգարան Մանիլայում, Անրի Ռուսոյի թանգարան Լավալում, Սետագայայի թանգարան Տոկիոյում, Կարնեգի ինստիտուտի արվեստի թանգարան, քաղաքացիական թանգարան Կերպարվեստ Լուգանոյում, Վատիկանի առաքելական գրադարան Վատիկանում։ Ստեղծել է թատերական դեկորներ ՀՆԿ-ի համար Զագրեբում։
Նա Խորվաթիայի դեմոկրատական ​​միության հիմնադիրներից էր։ Երկու անգամ ընտրվել է Խորվաթիայի խորհրդարանի շրջանային պալատի անդամ։
1990-ականներին նա մի շարք գծանկարներ է նկարել Խորվաթիայի անկախության պատերազմում մարդկային տառապանքների մասին։ Մահացել է Զագրեբում 2004 թվականին։


== Ծանոթագրություններ ==


== Արտաքին հղումներ ==
Ապոլոն վիրտուալ պատկերասրահ
Էսսե Լացկովիչի աշխատանքի մասին խորվաթերենով
Artnet.com
IMDb
Խորվաթ նկարիչը ոգեշնչված է իր երկրի հանդեպ սիրով
Կուրորտ-Դարասուն

Կուրորտ-Դարասուն (ռուս.՝ Курорт-Дарасун), քաղաքատիպ ավան Ռուսաստանի Անդրբայկալյան երկրամասի Կարիմսկի շրջանի կազմում։
Բնակչությունը 2010 թվականին գրանցված տվյալներով կազմում էր 3101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օգյուստեն Ֆրենել

Օգյուստեն Ֆրենել (ֆր.՝ Augustin-Jean Fresnel, մայիսի 10, 1788(1788-05-10)[…], Բրոգլի - հուլիսի 14, 1827(1827-07-14)[…], Վիլ-դ'Ավրե), ֆրանսիացի ականավոր ֆիզիկոս։ Ֆրենելը ալիքային օպտիկայի հիմքը դրեց։ Հյույգենսի սկզբունքը լրացնելով երկրորդային ալիքների ինտերֆերենցի գաղափարով՝ նա ստեղծեց դիֆրակցիայի քանակական տեսությունը։ Այդ սկզունքի հիման վրա Ֆրենելը բացատրեց երկրաչափական օպտիկայի օրենքները, մասնավորապես, լույսի ուղղագիծ տարածման բնույթը համասեռ միջավայրում։ Նա ստեղծեց դիֆրակցիոն պատկերի մոտավոր հաշվարկման մեթոդ, որը հիմնված է ալիքային մակերեևույթը գոտիների բաժանելու վրա։ Լուսային ալիքների լայնական լինելն առաջին անգամ ապացուցել է Ֆրենելը։


== Աղբյուր ==
Գ. Յա. Մյակիշև, Բ. Բ. Բուխովցև «Ֆիզիկա», 1992 թ, «Լույս» հրատարակչություն


== Ծանոթագրություններ ==
Ճամ

Ճամ, գյուղ Արևմտյան Հայաստանում, Բիթլիսի վիլայեթի Խուլփի գավառակի Խիանքի գյուղախմբում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դամոլանդիա

Դամոլանդիա  (պորտ.՝ Damolândia), համայնք Բրազիլիայում՝ Գոյաս նահանգի կազմում։ Գտնվում է Կնետրոնական նահագի Գոյաս մարզում։ Մտնում է Անապոլիս գավառի կազմի մեջ։ Բնակչությունը կազմում է 2558 մարդ՝ 2006 թվականի տվյալներով։ Գրավում է 84,632 կմ2 տարածք։ Բնակչության խտությունը՝ 30.2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 11.275.201,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.395,79 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,739 (տվյալները՝ ՄԱԿ-ի զարգացման ծրագրի)։
Աղվերան (Ուրֆայի գավառ)

Անվան այլ կիրառումների համար տե՛ս՝ Աղվերան (այլ կիրառումներ)Աղվերան, գյուղ Արևմտյան Հայաստանում, Կիլիկիայի Ուրֆայի նահանգի Ուրֆայի գավառում։ Գտնվում էր Ուռհա-Սևերեկ ճանապարհի վրա։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Օլշանսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Օլշանսկի գյուղական խորհուրդ (այլ կիրառումներ)Օլշանսկի գյուղական խորհուրդ  (ուկրաիներեն՝ Вільшанська сільська рада), Ուկրաինայի Խարկովի մարզի Դվուրեչանսկի շրջանում։
2001 թվականի տվյալներով Օլշանսկի գյուղական խորհրդում բնակվում էր 2267 մարդ։ Բնակավայրը զբաղեցնում է 138.72 կմ² տարածք։ Բնակչության խտությունը կազմում էր 16.34 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բովեր (լեռ)

Անվան այլ կիրառումների համար տե՛ս՝ Բովեր (այլ կիրառումներ)Բովեր, լեռ Հայաստանի Լոռու մարզի Շնող գյուղի մոտակայքում։ Ունի երկաթի պաշարներ, որոնց մշակման հին բովերը նշմարվում են, թերևս դրա համար էլ կոչվում է Բովեր։


== Ծանոթագրություններ ==
Լյուբիմովկա (գյուղ, Մաշևկայի շրջան)

Անվան այլ կիրառումների համար տե՛ս՝ ԼյուբիմովկաԼյուբիմովկա (ուկրաիներեն՝ Любимівка), գյուղ Ուկրաինայի Պոլտավայի մարզի Մաշևկայի շրջանում։ Բնակավայրը նախկինում նաև անվանվել է Լևկովկա։
2001 թվականի տվյալներով Լյուբիմովկա գյուղում բնակվում էր 248 մարդ։ Բնակավայրը զբաղեցնում է 1836 կմ² տարածք։ Բնակչության խտությունը կազմում էր 135,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անվերջանալի երաժշտություն (ֆիլմ)

«Անվերջանալի երաժշտություն» (անգլ.՝ Song Without End), 1960 թվականին նկարահանված երաժշտական ֆիլմ-կենսագրություն։


== Սյուժե ==
Ֆիլմը նվիրված է հայտնի կոմպոզիտոր Ֆերենց Լիստի  երաժշտական ստեղծագործությանն ու սիրային արկածներին։ Սյուժեի համաձայն գլխավոր հերոսը ցանկանում է ամուսնանալ ամուսնացած  ռուս կոմսուհի Քերոլինի հետ (անգլ.՝ Carolyne)։ Սակայն հաջողության դեպքում դա կհանգեցնի Լիստի և նրա սիրուհու՝ դքսուհի Մարի դ'Ագուի միջև հարաբերությունների վերջնական խաթարմանը, իսկ դքսուհին ամեն կերպ փորձում է պահպանել իր դիրքը։


== Դերերում ==
Դիրկ Բոգարդ
Կապուչինե
Ժենևևա Պաժ
Պատրիսիա Մորիսոն՝ Ժորժ Սանդ
Իվան Դեսնի
Մարտիտա Խանտ


== Մրցանակներ ==
«Օսկար» մրցանակ՝ ֆիլմի լավագույն երաժշտության համար։
«Ոսկե գլոբուս»՝ լավագույն երաժշտական ֆիլմ անվանակարգում։


== Ծանոթագրություններ ==
Կալդետենես

Կալդետենես (կատ.՝ Calldetenes), մունիցիպալիտետ Իսպանիայում։ Մտնում է Բարսելոնա նահանգի մեջ՝ Կատալոնիա ինքնավար համայնքում։ Մունիցիպալիտետը գտնվում է Օսոնա շրջանում։ Զբաղեցնում է 5,8 կմ² մակերես տարածք։ Նրա բնակչությունը կազմում է 2425 մարդ 2010 թվականի մարդահամարի տվյալների համաձայն։


== Ծանոթագրություններ ==


== Արտաքին հղումներ ==
Պաշտոնական էջ Archived 2006-12-06 at the Wayback Machine.
Página web del Ayuntamiento Archived 2006-12-06 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya (իսպ.)
Noticias actualizadas diariamente e información de la población
Հաղթական Սալահ ալ-Դին

Հաղթական Սալահ ալ-Դին (արաբ․՝ الناصر صلاح الدين‎‎` ան-նասեր սալահ ադ-դին), 1963 թվականի եգիպտական ֆիլմ։ Սցենարի հեղինակ Յոսուֆ ալ-Սաբաին հիմնվել է Նագիբ Մահֆուզի համանուն նովելի վրա։ Ֆիլմի ռեժիսորն է Յոսուֆ Շահինը։ Մասնակցել է 1963 թվականին կայացած Մոսկվայի երրորդ միջազգային կինոփառատոնին։


== Պատմություն ==
Պատմական իրադարձությունների համատեքստում պատկերվում են Խաչակրաց երրորդ արշավանքի իրադարձությունները։ Սալահ ալ-Դինի կողմից Երուսաղեմի գրավումից հետո եվրոպական ուժերը Անգլիայի թագավոր Ռիչարդ Առյուծասիրտի գլխավորությամբ Գերմանիայի կայսր Ֆրիդրիխ Բարբարոսայի և Ֆրանսիայի արքա Ֆիլիպ Օգոստոսի հետ միասին ցանկանում են Երուսաղեմը վերադարձնել քրիստոնյաներին։ Պատերազմը տևում է երեք տարի` մինչև Սալահ ալ-Դինի և Ռիչարդի միջև կնքված զինադադարը, որից հետո քաղաքը մնում է Սալահ ալ-Դինին, սակայն քրիստոնյաներին թույլատրվում է ազատորեն մուտք գործել Երուսաղեմ։ Երուսաղեմի թագավորության մայրաքաղաքն է դառնում նոր ազատագրված Աքքան։


== Սալահ ալ-Դին և Գամալ Աբդել Նասեր ==
Ֆիլմի ստեղծման ժամանակ Եգիպտոսը երկու անգամ պատերազմել էր Իսրայելի հետ՝ 1948-49 և 1956 թվականներին։ Եգիպտական կառավարությունը փորձում էր կապ ստեղծել պատմական հերոսի և նորօրյա գործիչների (օրինակ՝ նախագահ Գամալ Աբդել Նասերի) միջև։ Սալահ ալ-Դինը տարբեր միջոցներով հիշատակվում է, և զուգահեռներ է անցկացվում նրա և Նասերի միջև։ Սալահ ալ-Դինը մարմնացում է արաբների միասնության ձգտումները՝ եվրոպական ուժերին դիմագրավելու համար։ Արաբների երազանքն էր տեսնել արաբ ժողովրդին համախմբված մեկ դրոշի տակ՝ միավորված սրտերով և ատելությունից զերծ։ Ֆիլմում կա հակագաղութային կոչ, քանի որ եվրոպական ուժերը ձգտում են ստրկացնել արաբական երկրները, բայց նրանք հաջողությամբ դիմադրում են։


== Բովանդակություն ==
Սալահ ալ-Դինը պատմության մեջ (Ահմեդ Մազար) գլխավոր կերպար է։ Պատկերվում է Երուսաղեմի թագավորության շրջանը Խաչակրաց երրորդ արշավանքի ժամանակ։ Ֆիլմի սկզբում Երուսաղեմը գտնվում է քրիստոնյաների տիրապետության տակ։ Եվրոպայի քրիստոնյաները կոտորում են Սուրբ Երկրի մուսուլման ուխտագնացներին։ Սալահ ալ-Դինը գրավում է Երուսաղեմը։ Զինադադար է կնքվում նրա և Ռիչարդ Առյուծասիրտի միջև։ Երուսաղեմը մնում է Սալահ ալ-Դինի տիրապետության տակ՝ մուսուլմանների ձեռքում, իսկ քրիստոնյաներին թույլ է տրվում ազատ մուտք գործել Երուսաղեմ։
Ֆիլմը ներառում է կարճ պատմությունն քրիստոնյա Իսայի (Սալահ Զուլֆիկար), և խաչակիր Լուիզայի (Նադիա Լութֆ) մասին։ Սկզբում երկուսը հանդիպում են, երբ Իսան հանկարծակի գնում է դեպի Լուիզան, վերջինս լողանում էր։ Իսան հեռանում է՝ սպասելով, որ նա հագնվի։ Հետո Իսան երկու անգամ փրկում է Լուիսայի կյանքը։ Արճիճը հալվում է. նրանք սիրահարվում են, ամուսնանում և նախընտրում մնալ Երուսաղեմում։


== Դերեր ==
Ահմադ Մազհար - Սալահ ալ-Դին
Սալահ Զուլֆիքար - Իսա Ալաուամ
Համդի Ղայս - Անգլիայի արքա Ռիչարդ I Առյուծասիրտ
Լեյլա Ֆաուզի - Քերաքի իշխանուհի Վիրգինիա
Նադիա Լութֆի - Լուիզա դը Լուզինյան
Թաուֆիկ ալ-Դաքն - Աքքայի իշխան
Օմար ալ-Հարիրի - Ֆրանսիայի արքա Ֆիլիպ II Օգոստոս
Մահմուդ ալ-Մալիգի - Կոնրադ Մոնֆերացի
Ահմադ Լուքսոր - Ռենո դը Շատիլյոն
Ֆաթթուհ Նջաթի - Երուսաղեմի արքա Գի դը Լուզինյան
Զաքի Թուլեյմաթ - Արթուր դուքս
Լեյլա Թահեր - Նավարրայի թագուհի Բերենգարիա


== Ծանոթագրություններ ==


== Արտաքին հղումներ ==
Al Nasser Salah Ad-Din(անգլ.) ֆիլմը Internet Movie Database կայքում
Ռորվիլեր

Ռորվիլեր (ֆր.՝ Rohrwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1599 մարդ, բնակչության խտությունը` 542.03 մարդ/կմ²։ Բնակավայրը զբաղեցնում է 2.95 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 23 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1151 աշխատունակ (15-64 տարեկան)  բնակիչ, որոնցից ակտիվ էին 907-ը, իսկ ոչ ակտիվները` 244։ Ակտիվության ցուցանիշը կազմում է 78,8 %։ 907 աշխատունակ մարդկանցից աշխատել է 826 անձ (448 տղամարդ և 378 կին)։ Գործազուրկ են եղել 81 անձ (37 տղամարդ և 44 կին)։ 244 անաշխատունակներից 63-ը եղել են աշակերտներ կամ ուսանողներ, 107-ը` թոշակառուներ, իսկ 74-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պասկուալ Ալերդի

Պասկուալ Ալերդի (գերմ.՝ Pasquale Aleardi, հունիսի 1, 1971(1971-06-01), Շլիրեն և Dietikon, Շվեյցարիա), շվեյցարացի երգիչ և դերասան։ Առավել հայտնի է «Չարի կացարան» (2002) ֆիլմում Ջեյ-Դիի դերակատարումով, ինչպես նաև նկարահանվել է Թիլ Շվայգերի ֆիլմերում։ 2003 թվականից նվագում է Big Gee խմբում՝ ստեղնաշարային գործիքներ։


== Կարիերա ==
2002 թվականին խաղացել է Ջեյ-Դիի դերը «Չարի կացարան» հոլիվուդյան մարտաֆիլմում։
2013 թվականին ելույթ է ունեցել Բրոդվեյ թատրոնում «Չիկագո» մյուզիքլում՝ Բիլի Ֆլինի դերում։
2016 թվականին խաղացել է շվեցարական «Գոթարդ» հեռուստասերիալում գլխավոր դերերից մեկը, որը դարձել է Շվեյցարիայի խոշորագույն հեռուստանախագծերից մեկը։


== Ֆիլմագրություն ==


== Ծանոթագրություններ ==


== Արտաքին հղումներ ==
Պասկուալ Ալերդի Internet Movie Database կայքում
Էսկասու համաձայնագիր

Տեղեկատվության մատչելիության, հասարակության մասնակցության և բնապահպանական հարցերում արդարադատության մասին Լատինական Ամերիկայի և Կարիբյան ավազանի տարածքային համաձայնագիր, որն ավելի հայտնի է որպես Էսկասու համաձայնագիր (իսպ.՝ Acuerdo de Escazú), միջազգային պայմանագիր, որն ստորագրել են Լատինական Ամերիկայի և Կարիբյան 24 պետություններ՝ շրջակա միջավայրի վերաբերյալ տեղեկատվության մատչելիության, շրջակա միջավայրի վերաբերյալ որոշումների կայացման գործընթացում հասարակության մասնակցության, շրջակա միջավայրի արդարադատության և ներկա ու ապագա սերունդների առողջ և կայուն միջավայրի իրավունքների վերաբերյալ։ Համաձայնագրին մասնակցել են Լատինական Ամերիկայի և Կարիբյան ավազանի 33 երկրներ։ 24 ստորագրող երկրներից այն վավերացվել է տասներկու կողմից՝ Անտիգուա և Բարբուդա, Արգենտինա, Բոլիվիա, Էկվադոր, Գայանա, Մեքսիկա, Նիկարագուա, Պանամա, Սենթ Վինսենթ և Գրենադիններ, Սենթ Քիթս և Նևիս, Սենթ Լյուսիա և Ուրուգվայ։
Համաձայնագիրը ծնունդ է առել ՄԱԿ-ի Կայուն զարգացման վերաբերյալ 2012 թվականի խորհրդաժողովում և միակ պարտադիր պայմանագիրն է, որն ընդունվել է համաժողովի արդյունքում։ Այն կազմվել է 2015 թվականից 2018 թվականն ընկած ժամանակահատվածում և ընդունվել է 2018 թվականի մարտի 4-ին Էսկասու քաղաքում, Կոստա Ռիկա։ Համաձայնագիրը ստորագրվել է 2018 թվականի սեպտեմբերի 27-ին և ստորագրության համար բաց է մնացել մինչև 2020 թվականի սեպտեմբերի 26-ը։ Համաձայնագրի ուժի մեջ մտնելու համար պահանջվել էր տասնմեկ վավերացում, որը ձեռք է բերվել 2021 թվականի հունվարի 22-ին՝ Մեքսիկայի և Արգենտինայի միանալով։ Համաձայնագիրն ուժի մեջ կմտնի 2021 թվականի ապրիլի 22-ին։
Էսկասու համաձայնագիրը Լատինական Ամերիկայում և Կարիբյան ավազանում առաջին միջազգային պայմանագիրն է, որը վերաբերում է շրջակա միջավայրին, և աշխարհում առաջինն է, որը ներառում է դրույթներ բնապահպանական պաշտպանների վերաբերյալ։ Համաձայնագիրը ամրապնդում է կապերը մարդու իրավունքների և շրջակա միջավայրի պահպանության միջև՝ անդամ պետություններին շրջակա միջավայրի պաշտպանների իրավունքների պահանջներ դնելով։ Այն նպատակ ունի ապահովել շրջակա միջավայրի վերաբերյալ տեղեկատվության, բնապահպանական որոշումների կայացման, ինչպես նաև բնապահպանական հիմնախնդիրների վերաբերյալ իրավական պաշտպանության և օգտագործման համար հասարակության լիարժեք մատուցումը։ Այն նաև ճանաչում է ներկա և ապագա սերունդների առողջ միջավայրի և կայուն զարգացման իրավունքը։


== Անդամներ և ստորագրողներ ==


== Ծանոթագրություններ ==
Ավգուստ Շենոա

Ավգուստ Շենոա (խորվ.՝ August Šenoa (Schönoa), 14 նոյեմբերի, 1838, Զագրեբ - 13 դեկտեմբերի, 1881, Զագրեբ), խորվաթ գրող, վիպասան, քննադատ, խմբագիր, բանաստեղծ, թատերագիր, հանրաճանաչ «Živila Hrvatska» հայրենասիրական երգի հեղինակը։ Ավգուստ Շենոային հաճախ անվանում են «Խորվաթական վեպի հայր»։


== Կենսագրություն ==
Ավգուստ Շենոան ծնվել է Զագրեբում՝ սլովենա-գերմանական ծագում ունեցող ընտանիքում։ Նրա հայրը գերմանացի Ալոիս Շենոան էր (գերմ.՝ Alois Schönoa)։ Մայրը՝ Թերեզա Ռաբաչը (սլովակ.՝ Terezija Rabacs), սլովակ էր Բուդապեշտից։ 1857-1865 թվականներին Շենոան իրավաբանություն է սովորել Պրահայում։ Ապրել է նաև Վիեննայում և Զագրեբ վերադարձել 1866 թվականին։
1874-1881 թվականներին եղել է «Vijenac» գրական ամսագրի խմբագիր։
1881 թվականին Ավգուստ Շենոային շնորհվել է Զագրեբի պատվավոր քաղաքացու կոչում։
Մահացել է 1881 թվականի դեկտեմբերի 13-ին՝ 1880 թվականի Զագրեբի երկրաշարժից հետո ստացած վարակիչ հիվանդությունից։


== Գրական գործունեությունը ==
Ավգուստ Շենոայի աշխատանքները հրատարակվել են 1861 թվականից։ Նրա պատմավեպերին բնորոշ են ամբողջականությունը, օբյեկտիվությունը, վավերագրականությունը։ Ամենահայտնի վեպերից է «Գյուղացիական ապստամբություն» ստեղծագործությունը, որ նվիրված է 1573 թվականի խորվաթա-սլովենական ապստամբությանը։ Այդ վեպում ժողովուրդը ներկայացվում է որպես առաջընթաց պատմական ուժ։


== Ստեղծագործությունը ==

1865 — «Մեր գրականությունը» (Naša književnost)
1866 — Ljubica
1867 — Zagrebulje
1871 — «Сокровище ювелира գանձերը» (Zlatarevo zlato)
1873 — Prijan Lovro
1876 - Čuvaj se senjske ruke
1877 — «Գյուղացիական ապստամբություն» (Seljačka buna)
1878 — Diogenes, Karanfil s pjesnikova groba
1879 — Prosjak Luka
1881 — «Անիծվածները»


== Ծանոթագրություններ ==


== Գրականություն ==
Рябова Е., Роман А. Шеноа «Крестьянское восстание», «Литература славянских народов», 1958, в. 3; Barac А., A. Šenoa, Zagreb, 1926;
Vucetic S., Vaznija literatura о Senoi, в кн.։ Senoa A., Djela, sv. l, Zagreb, 1962;
Jelcic D., A. Senoa njim sarnim, Beograd, 1966.


== Արտաքին հղումներ ==
Ավգուստ Շենոան Զագրեբի քաղաքային թանգարանի կայքում Archived 2011-10-05 at the Wayback Machine.
Աղաքիշլար

Աղաքիշլար, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 97 ադրբեջանցի բնակիչ։


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
1284

1284 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1284 թվականն է, 
XIII դարի 84-րդ տարին։


== Դեպքեր ==


== Ծնունդներ ==
Սիմոնե Մարտինի, իտալացի նկարիչ


== Մահեր ==
Նովոյադգարովսկայա

Նովոյադգարովսկայա (ռուս.՝ Новоядгаровская, բաշկիրերեն՝ Яңы Йәҙгәр), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաղմնային պարկ

Սաղմնային պարկ սերմնավոր բույսերի սերմնաբողբոջի ներքին մասը, որտեղ ձևավորվում է իգական սեռական բջիջը (ձվաբջիջը), տեղի է
ունենում բեղմնավորումը և զարգանում սաղմը։ Ըստ որոշ, հեղինակների սաղմնային պարկը հատուկ է միայն ծածկասերմ բույսերին, իսկ մերկասերմ
բույսերի մոտ այն սկզբունքորեն տարբեր է և նման է նախածիլի (օրինակ՝ պտերներ)։

Ծածկասերմերի սաղմնային պարկի զարգացումն սկսվում է մեկ կամ մի քանի մեգասպորներից։ Սովորաբար սաղմնային պարկը բաղկացած է ձվաբջջից, երկու սիներգիդներից, երեք անտիպոդներից և երկու միաձուլված բևեռային մարմնիկներից առաջացած ցենտրոցիտից։ Մերկասերմերի սաղմնային պարկ ձևավորվում է բազմաբջիջ, էնդոսպերմից և մի քանի արքեգոնիումներից։
Կամենևկա

Կամենևկա (ուկրաիներեն՝ Камянівка), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1870 թվականին։
2001 թվականի տվյալներով Կամենևկա գյուղում բնակվում էր 83 մարդ։ Բնակավայրը զբաղեցնում է 1375 կմ² տարածք։ Բնակչության խտությունը կազմում էր 60,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կաձուրո Վատանաբե

Կազուրո Վատանաբե (ճապ.՝ 渡辺 和郎, մայիսի 1, 1955(1955-05-01), Կուշիրո, Հոկայդո, Ճապոնիա), ճապոնացի սիրող-աստղագետ և աստերոիդներ հայտնաբերող, ծնվել է Հոկայդո կղզում։ «Ճապոնական աստղագիտական միության» և «Արևելյան աստղագիտական ասոցիացիայի» անդամ է։
Վատանաբեն ամենահաջողակ աստերոիդներ հայտնաբերողներից է։ Իր դիտարկումների ընթացքում, ճապոնացի այլ աստղագետների հետ միասին, նա հայտնաբերել է ընդհանուր առմամբ 669 աստերոիդ։
Նաև հեղինակ կամ համահեղինակ է այնպիսի ճապոնական գրքերի, ինչպիսիք են «Աստերոիդներ որսողը» (ճապ.՝ 小惑星ハンター), «Երկնային մարմինները լուսանկարելու ուղեցույց» (ճապ.՝ 天体写真マニュアル), «Մեր երազանքի աստղային երկինքը» ({{lang-ja|僕らの夢の星空) և այլն։ Ինչպես նաև Վատանաբեն հաճախ հրատարակում է հոդվածներ ճապոնական «Ամսական աստղագիտական ուղեկից» (ճապ.՝ 月刊天文ガイド) ամսագրում։
Նրա անունով է (4155) Վատանաբե աստերոիդը։


== Տես նաև ==
Տակեշի Ուրատա
Ացուա Ասամի
Մինորու Կիձավա
Մասայուկի Յանայ


== Ծանոթագրություններ ==
Կալաջուխ (Մշո գավառ)

Կալաջուխ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Արածանիի աջ կողմի վտակ Չարբուհարի հովտում։


== Բնակչություն ==
XX դարի սկզբին ուներ 13 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լա Տրինիտե

Լա Տրինիտե (ֆր.՝ La Trinité), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Նիցցա-7 կանտոնում։ Մինչև 2015 թվականի մարտը կոմունան վարչականորեն ընդգրկված էր Նիցցա-13 կանտոնի կազմում (Նիցցա շրջան)։
Կոմունայի տարածքը կազմում է 14.90 կմ², բնակչությունը՝ 9925 մարդ (2006) աճի միտումով։ 10085 մարդ(2012), բնակչության խտությունը՝ 676,8 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 10230 մարդ, 2012 թվականին՝ 10085 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 6746 բնակիչներից 4998-ը եղել են տնտեսապես ակտիվ, 1748-ը՝ ոչ ակտիվ (ակտիվության գործակիցը կազմել է 74.1 %, 1999 թվականին եղել է 68.2 %: Աշխատունակ տարիքի 4998 ակտիվ բնակիչներից աշխատում էին 4532-ը (2424 տղամարդ և 2108 կին), 466 հաշվառված էին որպես գործազուրկ (231 տղամարդ և 235 կին)։ Աշխատունակ տարիքի 1748 ոչ ակտիվ բնակիչներից 567-ը եղել են աշակերտներ կամ ուսանողներ, 584-ը՝ թոշակառուներ, իսկ 597-ը՝ ոչ ակտիվ են եղել այլ պատճառներով.:
2010 թվականին կոմունայում հաշվառված են եղել 3894 հարկատու տնային տնտեսություններ, որտեղ ապրում էր 9766.0 մարդ։ Մեկ հարկատուին բաժին ընկնող շահույթը կազմել է 19 հազար 605 եվրո։


== Ծանոթագրություններ ==


== Արտաքին հղումներ ==
Լա Տրինիտեի համայնքապետարանի պաշտոնական կայք (չաշխատող հղում)(ֆր.)
Սուրբ Գրիգոր Լուսավորիչ եկեղեցի (Նովոռոսիյսկ)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցի (ռուս.՝ Церковь Святого Григория Просветителя), Հայաստանյայց Առաքելական եկեղեցու տաճար Ռուսաստանի Կրասնոդարի երկրամասի Նովոռոսիյսկ քաղաքում։


== Պատմություն ==
Սուրբ Գրիգոր Լուսավորիչ եկեղեցու շինարարությունը սկսվել է 2001 թվականին։ Կառուցվել է հավաքված նվիրատվություններով։ Տաճարի շինարարությունն ամբողջովին ավարտվել է 2008 թվականի վերջին։ Ճարտարապետական նախագծի հեղինակն է Կուբանի վաստակավոր ճարտարապետ Լևոն Արտավազդի Ավալյանը։


== Նկարագրություն ==
Տաճարը երեսպատված է Հայաստանից բերված վարդագույն տուֆով։ Եկեղեցու տարածքը ցանկապատվել է դեկորատիվ պարիսպով, գիշերային ժամերին տաճարը լուսավորվում է՝ շենքի ճարտարապետության առանձնահատկությունն ընդգծելու և տաճարի թեթևության տպավորություն ստեղծելու համար։ Բացի այդ, եկեղեցու տարածքում կան եկեղեցական կայքի վաճառք իրականացնող կրպակ և սանիտարական շինություններ ծխականների համար։ Տաճարի ներսի որմնանկարներն իրականացրել են Էջմիածնի գեղարվեստական արվեստանոցի նկարիչ-վերականգնողները։


=== Գմբեթներ ===
Եկեղեցին մոտ 30 մետր բարձրության վրա ունի չորս ոսկեզօծ գմբեթ, որոնցից յուրաքանչյուրը կշռում է 100 կգ։ Ըստ տաճարի վանահայր տեր Կոմիտասի՝ եկեղեցու բոլոր տարրերը խորապես խորհրդանշական են։ Այսպես, օրինակ, խաչերով չորս ոսկեզօծ գմբեթները խորհրդանշում են քրիստոնեության չորս հոսանքները։ Իսկ եկեղեցին թռչունի թռիչքի բարձրությունից նույնպես հիշեցնում է խաչ։ Տաճարի երկու հարկերը խորհրդանշում են Քրիստոսի մարդկային և աստվածային էությունը։


== Ծանոթագրություններ ==
Աստերոիդների ցանկ (302301-302400)

Աստերոիդների ցանկ (302201-302300)  • Աստերոիդների ցանկ  • Աստերոիդների ցանկ (302401-302500)
 Աստերոիդների ցանկ (302201-302300)  • Աստերոիդների ցանկ  • Աստերոիդների ցանկ (302401-302500)